Asiya ( Arabic ), A madadin Asiyah ( Arabic ), Wani lokacin ana kiranta da Asiya bint Muzahim ( Arabic ), itace Babbar Mace mai Mulki na Tsohuwar Misiran Fir'auna kuma itace uwa marikiyar annabi Mũsã a cikin addinin Musulunci. Musulmai suna girmama ta a matsayin ta daya daga cikin manyan mata hudu na kowane zamani, kuma kamar yadda wani ruwaya ya ambata a cikin Sahih al-Bukhari, na biyu kenan. An tabbatar da cewa ta karɓi tauhidi a ɓoye bayan ta shaida mu'ujjizan Musa a kotun mijinta. Tabbacin ya nuna cewa Asiya tana bauta wa Allah a ɓoye kuma ta yi addu'ar Neman tsari daga mijinta da ayyukansa. Ta ɗauki Musa kuma ta tabbatar wa mijinta kada ya kashe shi. Ta mutu yayin da mijinta ya azabtar da ita, wanda ya gano bata yarda da shi ba, Kuma tayi masa tawaye akan mulkin mallaka. Musulmai sun yi imanin cewa Asiya ta fito daga dangin masu arziki kuma kyakkyawar mace ce kuma mai karamci. An shirya aurenta da Fir'auna. Amma halinta ba kamar mijinta ba, tana da tawali’u kuma ta yarda da bangaskiyar da Musa da Haruna suke wa’azi.